Public procurement notice: Voluntary Ex Ante Transparency Notice
Published: 2020-12-08
Buyer: Aarhus Universitet
Country: DK
Contract type: Works
Procedure: Contract award without prior publication
CPV classification: 45214000: Construction work for education buildings
Estimated value: 590000000 DKK
Award criteria: Lowest price

Technical requirements: Kontrakten omfatter et lejemål til Aarhus Universitet på Nørrebrogade 44, 8000 Aarhus C, der pr. 1. maj 2019 er overtaget af Forskningsfondens Ejendomsselskab A/S ("FEAS"). Lejemålet er en del af Universitetsbyen, bygningskompleks 1790-1834. Lejemålet er til brug for Aarhus Universitets undervisningsaktiviteter, forskning og accessorisk kontorfaciliteter med tilhørende kælderareal. Det lejede omfatter ca. 36 200 m2 bruttoareal, heraf ca. 32 700 m2 erhvervslokaler til brug for undervisning og forskning samt accessorisk kontorbrug og ca. 3 500 m2 kælderareal. For anvendelse af lejemålet til de forudsatte aktiviteter foretager FEAS nøglefærdig opførelse af nye bygninger på ejendommen, samt nyistandsættelse/ombygning af eksisterende bygninger på ejendommen forud for indflytning. Overtagelsen af lejemålet forventes at være d. 1. juni 2025. Lejeaftalen kan af Aarhus Universitet tidligst opsiges til ophør efter 10 år, og af udlejer til ophør efter 15 år.
Universitetsbyen, Bygningskompleks 1790-1834, omfattende bygning 1790-1791, 1810-1816 og 1830-1834 samt. evt. 1800/1822.
Denne bekendtgørelse omhandler grundlæggende indgåelsen af lejeaftalen mellem Aarhus Universitet og FEAS, der indgås uden udbud, men som samtidigt medfører, at FEAS bliver udbudsfuldmægtig for Aarhus Universitet i forbindelse med de bygge- og anlægsarbejder, der er nødvendige til etableringen af det skræddersyede lejemål. I forbindelse med den nøglefærdige opførelse af nye bygninger samt nyistandsættelse/ombygning af eksisterende bygninger til Aarhus Universitets brug af lejemålet forestår FEAS derfor som bygherre de nødvendige og relevante bygge- og anlægsarbejdere. Værdien af disse bygge- og anlægsarbejder er ca. 590  mio. DKK, og værdien angivet i afsnit II.1.7) er den samlede, skønnede værdi heraf. FEAS agerer i forbindelse med opførelsen af de nye bygninger samt nyistandsættelsen/ombygningen af de eksisterende bygninger som udbudsfuldmægtig og sikrer, at bygge- og anlægsarbejderne udbydes i henhold til udbudslovens regler.
FEAS skal endvidere koordinere implementeringen og installationen af bygherreleverancer i form af auditorieinventar, data-installationer og AIA/ADK-installationer. Disse installationer udbydes af FEAS i Aarhus Universitets navn og for Aarhus Universitets regning.
Nedenfor i afsnit II.2.5) er det angivet, at tildelingskriteriet er pris, men heri ligger alene, at det systemmæssigt er nødvendigt at udfylde afsnittet, og dette vil ikke være normerende for tildelingskriterierne i de relevante udbud af bygge- og anlægsarbejder.
Aarhus Universitet har behov for at udvide sin lokalekapacitet til brug for såvel undervisning, forskning og kontor. Aarhus Universitet er imidlertid kendetegnet ved sin unikke sammenhængende geografiske placering omkring Universitetsparken, Katrinebjerg-området og Nobelparken, hvorfor udvidelsen af universitetets kapacitet også skal ske i dette område af hensyn til at bevare dette centrale kendetegn ved Aarhus Universitet.
I forbindelse med FEAS' køb af ejendommen på Nørrebrogade, der er beliggende som naboejendom til Universitetsparken, og Aarhus Universitetshospitalsfraflytning heraf, har Aarhus Universitet fået mulighed for at udvide sin kapacitet som ønsket på denne ejendom.
Da Aarhus Universitet ikke har hjemmel til at eje egen ejendom, er Aarhus Universitet nødsaget til at indgå lejeaftale med FEAS vedrørende det ønskede lejemål. For at lejemålet kan anvendes til den af Aarhus Universitet forudsatte brug, er der behov for opførelse af nye bygninger samt nyistandsættelse/ombygninger af eksisterende bygninger. Aarhus Universitet ønsker på denne baggrund at indgå en aftale med FEAS, hvorefter FEAS forpligter sig til at forestå nyopførelse samt nyistandsættelse/renovering af bygningskompleks 1790-1834, omfattende bygningerne 1790-1791, 1810-1816 og 1830-1834 samt evt. 1800/1822, til brug for Aarhus Universitets aktiviteter og udleje dette lejemål til Aarhus Universitet.
Det er Aarhus Universitets vurdering, at lejeaftalen med FEAS ikke er udbudspligtig, jf. udbudslovens § 21, nr. 1, der undtager lejeaftaler fra udbudspligt. Selv hvis lejeaftalen som følge af Aarhus Universitets indflydelse på indretningen af lejemålet anses for at udgøre en bygge- og anlægsaftale, er det Aarhus Universitets vurdering, at udbudspligten er fuldt ud afløftet ved FEAS udbud af disse bygge- og anlægsarbejder. Det er endvidere Aarhus Universitets vurdering, at idet Aarhus Universitet har en sagligt begrundet interesse i at bevare det unikke geografiske sammenhængende universitet, og idet der ikke findes andre ejendomme, der kan opfylde dette behov, er der ikke et rimeligt praktisabelt alternativ for Aarhus Universitet til at indgå en lejeaftale med FEAS og lade FEAS udbyde de bygge- og anlægsarbejder, der er forbundet med tilpasningen af lejemålet til Aarhus Universitets behov.
FEAS agerer som Aarhus Universitets udbudsfuldmægtig, og i den forbindelse udbydes bygge- og anlægsarbejderne til nyopførelse samt nyistandsættelse/renovering af eksisterende bygninger efter bestemmelserne i udbudsloven. FEAS udfører ikke selv bygge- og anlægsarbejder.
I tilfælde hvor ordregiver forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en bekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiveren har til hensigt at indgå kontrakt med en bestemt virksomhed være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Klagen skal vedlægges klagegebyr på 20 000 DKK.


Winner: Forskningsfondens Ejendomsselskab A/S
Award value: 590000000